**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL ATLEIDIMO NUO NEKILNOJAMOJO TURTO MOKESČIO MOKĖJIMO**

2014 m. rugpjūčio 18 d. Nr. T1-187

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 punktu ir Lietuvos Respublikos nekilnojamojo turto mokesčio įstatymo 7 straipsnio 5 dalimi, Klaipėdos miesto savivaldybės taryba nusprendžia

atleisti savivaldybės biudžeto sąskaita:

1. IĮ „Retro knygos“ (kodas 300959570), užsiimančią knygyno veikla Klaipėdos miesto istorinėje dalyje, adresu: Tiltų g. 19, Klaipėda, nuo 2013 metų nekilnojamojo turto mokesčio – 1840 Lt, kurį sudaro 100 proc. deklaruotos sumos, mokėjimo;

2. UAB „Toti idėjos“ (kodas 303063877), vykdančią mažos parduotuvėlės ir poilsio, sporto ir sveikatingumo veiklą Klaipėdos miesto istorinėje dalyje, adresu: Turgaus g. 20-6, Klaipėda, nuo 2013 metų dalies nekilnojamojo turto mokesčio – 689 Lt, kurį sudaro 50 proc. deklaruotos sumos, mokėjimo.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėja – Savivaldybės administracijos direktorė | Judita Simonavičiūtė |

Jolanta Uptienė, tel. 39 60 13

2014-08-07